钦定古今图书集成/历象汇编/乾象典/第015卷 > 《大戴礼》 > 系辞下传
## 钦定古今图书集成/历象汇编/乾象典/第015卷 > 《大戴礼》 > 系辞下传

阳卦多阴，阴卦多阳。

〈本义〉震坎艮为阳卦，皆一阳二阴；巽离兑为阴卦，皆一阴二阳。〈大全〉潜室陈氏曰：二耦一奇，即奇为主，是为阳卦。二奇一耦，即耦为主，是为阴卦。故曰“阳卦多阴，阴卦多阳。”

其故何也？阳卦奇，阴卦耦。

〈本义〉凡阳卦皆五画。凡阴卦皆四画。〈大全〉三山林氏曰：“阳卦宜多阳而多阴，阴卦宜多阴而多阳，何也？盖阳卦之数必五，奇数也，奇则阴画自多；阴卦之数必四，耦数也，耦则阳画自多。其多阴多阳，皆自然而然，非人力所能参也。”

其德行何也。阳一君而二民、君子之道也。阴二君而
一民、小人之道也。

〈本义〉君谓阳，民谓阴。〈大全〉《朱子》曰：“二君一民，试教一个民而有两个君，看是甚模样？”

又

子曰：“乾坤，其《易》之门耶？干，阳物也；坤，阴物也。阴阳合
德而刚柔有体，以体天地之撰，以通神明之德

〈大全〉朱子曰：干，阳物；坤，阴物。阴阳，形而下者；乾坤，形而上者天地之撰，即是说他做处○。徐氏曰：阳画为干，阴画为坤。门犹阖户辟户之义，一阖一辟，为《易》之门，其变无穷，皆二物也。“阴阳合德”，谓二物交错而相得。有合“刚柔有体”，谓成卦爻之体也。“天地之撰”，阴阳造化之迹也。有形可拟，故曰“体神明之德”，阴阳健顺之性也。有理可推，故曰“通○。”凌氏曰：乾坤物于阴阳，而由阴阳以阖辟，故曰干，阳物也。坤，阴物也○。胡氏曰：其初也，阴阳分而为两仪，阴阳之合则为四象八卦，而刚柔于是乎有体。著而天地之撰，微而神明之德，皆自干开其始，而坤成其终，故曰“乾坤《易》之门。”